**Patul**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna a venit şi peste

patul plin de ură între ale cărui

cearşafuri nedormite ce-i învelea

osatura ruginită de visele bălite de mine

noaptea mă înfăşuram, trăgându-mi

înapoi respirația, de teamă să nu-ți pierd

mirosul rămas ca un vuiet

în ochii ce refuzau să se mai închidă.

Patul îşi împletise scheletul printre

oasele mele în coloane ionice,

în timp ce pungile de sub ochi

se transformau în basoreliefuri

ce îți luau forma sânilor.

Nu puteam să lăcrimez fără să macin

minunăție de templu.

În patul urii, zeii îmi țin capul de piatră

în poală şi-mi cântă a somn:

încearcă să dormi, doar visu-i aievea,

în zi nu e viață, sunt doar oameni de fum.